A BIZOTTSÁG HATÁROZATA
(2005. február 16.)
a Horvátországból és Ukrajnából származó egyes varratmentes acélcsövek és ötvözetlen acélcsövek behozatalával kapcsolatban felajánlott kötelezettségvállalás elfogadásáról szóló 2000/137/EK bizottsági határozat hatályon kívül helyezéséről
(2005/132/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (a továbbiakban: alaprendelet) (1) és különösen annak 8. cikkére,
a tanácsadó bizottsággal folytatott konzultációt követően,
mivel:
A. ELŐZŐ ELJÁRÁS
(1)
A 348/2000/EK rendelet (2) által a Tanács végleges dömpingellenes vámot vetett ki Horvátországból és Ukrajnából származó, egyes varratmentes vascsövek vagy ötvözetlen acélcsövek Közösségbe irányuló behozatalára. A 2000/137/EK határozattal (3) a Bizottság Horvátországból és Ukrajnából származó exportőrök által felajánlott kötelezettségvállalásokat fogadott el. A 2002/669/EK határozattal a Bizottság elfogadta az ukrán gyártók közös kötelezettségvállalásának önkéntes visszavonását.
(2)
Az Európai Unió varratmentes acélcsőiparával foglalkozó védelmi bizottsága kérésére az alaprendelet (4) 11. cikke (3) bekezdése értelmében a Bizottság a hatályos dömpingellenes intézkedésekre vonatkozóan - beleértve az intézkedések formáját is - időközi felülvizsgálatot indított.
B. KÖTELEZETTSÉGVÁLLALÁS VISSZAVONÁSA VAGY ELFOGADÁSA
(3)
A Tanács a 258/2005 (5) befejezte a felülvizsgálatot.
(4)
A 258/2005/EK rendelet (137) preambulumbekezdése szerint és az összes érintett féllel történő konzultációt követően a kötelezettségvállalás jelenlegi formájában a továbbiakban nem megfelelő. Ebből adódóan és a szóban forgó kötelezettségvállalás vonatkozó záradékai szerint, amely felhatalmazza a Bizottságot arra, hogy egyoldalúan visszavonja a kötelezettségvállalás elfogadását, a Bizottság úgy határozott, hogy visszavonja a kötelezettségvállalás elfogadását.
(5)
A Bizottság 2004 decemberében értesítette a horvát Mechel Željezara Ltd. nevű vállalatot, hogy a jelenlegi kötelezettségvállalás elfogadásának visszavonását javasolja. A közlés után a horvát kormány tájékoztatta a Bizottságot, hogy a vállalat, amely az érintett termék egyetlen horvátországi gyártója, megszűnt, és 2004. őszén beszüntette a gyártást. Ezért a kötelezettségvállallás a továbbiakban érvénytelennek tekintendő.
C. A 2000/137/EK HATÁROZAT HATÁLYON KÍVÜL HELYEZÉSE
(6)
A fentiekre való tekintettel a 2002/669/EK bizottsági határozattal módosított 2000/137/EK bizottsági határozatot hatályon kívül kell helyezni.
(7)
E határozattal párhuzamosan a Tanács a 258/2005/EK rendelettel a Horvátországból származó, egyes varratmentes vascsövek vagy ötvözetlen acélcsövek Közösségbe irányuló behozatalára országos érvényű végleges dömpingellenes vámot vetett ki,
ELFOGADTA EZT A HATÁROZATOT:
1. cikk
A 2002/669/EK bizottsági határozattal módosított, 2000/137/EK bizottsági határozat ezennel hatályát veszti.
2. cikk
Ez a határozat az Európai Unió Hivatalos Lapjában való kihirdetését követő napon lép hatályba.
Kelt Brüsszelben, 2005. február 16-án.